बिलासपुर | मसीहियों के द्वारा सादगी एवं श्रद्धा से मनाए
बिलासपुर | मसीहियों के द्वारा सादगी एवं श्रद्धा से मनाए जाने वाले उपवास काल में मनन चिंतन के लिए आज का पाठ भजन संहिता 107:1-13, 2 कुरं 5:14-19 और यूहला 3:16-21 से लिया गया है। विषय यह है कि लेंट पर्व हमें अवसर प्रदान करता है हम उद्धार की निश्चियता का अनुभव कर सकें। रेव्ह राजेश मसीह ने बताया कि प्रभु यीशु मसीह में जीवन व्यतीत करने का अनुभव अपने आप में अद्भुत है। मुक्ति की निश्चियता परमेश्वर के साथ हमारे अच्छे संबंध पर आधारित होगी। पहली बात तो यह है कि उद्धार की निश्चियता प्रभु यीशु के क्रूस पर बलिदान एवं पुनरुत्थान से हर एक मनुष्य को जो विश्वास से करता है, प्राप्ति होती है। यूहन्ना 3:17,36 लूका 19:10 दूसरी बात यह है कि जब मनुष्य अपने पापों से पश्चाताप कर यीशु से पापों की क्षमा प्राप्त करता है। प्रेरित 26:18 लूका 15:17-24 तीसरी बात यह है कि जब मनुष्य परमेश्वर पर विश्वास करता है। इब्रा 11:1-6, इफि 2:8 तब उसे निश्चय होता है कि उसने मुक्ति पा लिया है। अंतिम बात यह है कि जब हम उद्धार अर्थात मुक्ति को प्राप्त करते हैं, तब नई श्रृष्टि बन जाती है। करं 5:17 हम परमेश्वर द्वारा प्रदत्त अनंत जीवन के अधिकारी बन जाते हैं। आज के दिन के लिए चिंतन का विषय यह है कि मनुष्य का जीवन बहुमूल्य है उसे व्यर्थ न गवाएं। प्रभु यीशु में उद्धार को प्राप्त करें।
मसीहियों के लेंट पर्व का सातवां दिन आज
hin_Deva hin_Deva hin_Deva